CELEX: 62017CN0332
Language: lt
Date: 2017-06-02 00:00:00
Title: Byla C-332/17: 2017 m. birželio 2 d. Riigikohus (Estija) pateiktas prašymas priimti prejudicinį sprendimą byloje Starman Aktsiaselts/Tarbijakaitseamet

7.8.2017   
            
            
               LT
            
            
               Europos Sąjungos oficialusis leidinys
            
            
               C 256/16
            
         2017 m. birželio 2 d.Riigikohus (Estija) pateiktas prašymas priimti prejudicinį sprendimą byloje Starman Aktsiaselts/Tarbijakaitseamet
   
   (Byla C-332/17)
   (2017/C 256/15)
   Proceso kalba: estų
   
      Prašymą priimti prejudicinį sprendimą pateikęs teismas
   
   
      Riigikohus
   
   
      Šalys pagrindinėje byloje
   
   
      Ieškovė: Starman Aktsiaselts
   
   
      Atsakovė: Tarbijakaitseamet
   
   
      Prejudiciniai klausimai
   
   
               1.
            
            
               Ar 2011 m. spalio 25 d. Europos Parlamento ir Tarybos direktyvos 2011/83/ES (1) 21 straipsnis turi būti aiškinamas taip, kad paslaugų teikėjas gali sudaryti galimybę naudotis telefono numeriu, kuriam taikoma didesnė už standartinę kaina, jeigu paslaugos teikėjas tam, kad vartotojai galėtų susisiekti telefonu dėl sudarytos sutarties, be numerio, kuriam taikoma didesnė kaina, aiškiai ir lengvai prieinamu būdu siūlo naudotis ir fiksuotojo ryšio numeriu už standartinę kainą?
            
         
               2.
            
            
               Jeigu į pirmąjį klausimą bus atsakyta teigiamai: ar Direktyvos 2011/83/ES 21 straipsnis užkerta kelią tam, kad vartotojas, kuris, norėdamas susisiekti dėl sudarytos sutarties, laisva valia naudojasi telefono numeriu už didesnę kainą, nors paslaugos teikėjas aiškiai ir lengvai prieinamu būdu sudarė sąlygas naudotis telefono numeriu už standartinę kainą, būtų įpareigotas už susisiekimą su paslaugos teikėju sumokėti didesnę kainą?
            
         
               3.
            
            
               Jeigu į pirmąjį klausimą bus atsakyta teigiamai: ar Direktyvos 2011/83 21 straipsnis įpareigoja paslaugos teikėją kartu su trumpuoju telefono numeriu visur taip pat nurodyti fiksuotojo telefono ryšio numerį, kuriam taikoma standartinė kaina, ir informaciją apie kainų skirtumus?
            
         
      (1)  2011 m. spalio 25 d. Europos Parlamento ir Tarybos direktyva 2011/83/ES dėl vartotojų teisių, kuria iš dalies keičiamos Tarybos direktyva 93/13/EEB ir Europos Parlamento ir Tarybos direktyva 1999/44/EB bei panaikinamos Tarybos direktyva 85/577/EEB ir Europos Parlamento ir Tarybos direktyva 97/7/EB (OL L 304, 2011, p. 64).